TAGASTAMINE JA TAGANEMISÕIGUS
E-poest ostetud kaubal on tarbijal üldjuhul õigus 14 päeva jooksul lepingust taganeda, põhjust esitamata.
Palume enne tagastamist tutvuda järgmiste tingimustega.
Oluline tagastamisel
· 14-päevane taganemistähtaeg algab kauba kättesaamisest.
· Taganemisavaldus tuleb esitada 14 päeva jooksul. Pärast taganemisavalduse esitamist tuleb kaup hiljemalt 14 päeva jooksul meile tagasi saata.
· Kaupa võib avada ja proovida üksnes ulatuses, mis on vajalik selle olemuse, omaduste ja toimimise kontrollimiseks, nagu seda saaks teha tavapoes.
· Kaupa ei tohi selle aja jooksul võtta tavapärasesse kasutusse. Kui kaupa on kasutatud või käsitsetud rohkem, kui on vajalik selle kontrollimiseks, vastutab tarbija kauba väärtuse vähenemise eest.
· Tagastatav kaup peab olema komplektne ning säilinud võimalikult algsel kujul. Puuduvad osad, kahjustused, määrdumine, kasutusjäljed või muu väärtuse vähenemine võivad mõjutada tagastatavat summat seaduses lubatud ulatuses.
· Tagastatav kaup peab olema pakitud viisil, mis väldib selle kahjustumist transpordi ajal. Transpordil tekkinud kahjustuse eest vastutab tagastaja, kui kahjustus on tingitud ebapiisavast pakendamisest.
· Tagastamisega seotud otsese kulu kannab tarbija.
· Taganemise korral tagastame kauba eest tasutud summa. Tagasimakse teeme hiljemalt 14 päeva jooksul taganemisavalduse saamisest. Meil on õigus tagasimaksega oodata kuni kaup on meile tagastatud või klient on esitanud tõendi selle tagasisaatmise kohta.
· Tagastatud kaup kontrollitakse enne tagasimakse lõplikku vormistamist. Kui kaup on kahjustunud, puudulik või seda on kasutatud rohkem, kui on vajalik selle omaduste ja toimimise kontrollimiseks, hindame sellest tulenevat väärtuse vähenemist seaduses sätestatud korras.
 
Tähtis
Taganemisõigus ei tähenda õigust kasutada toodet 14 päeva jooksul ja seejärel see tasuta tagasi anda. Tarbija võib toodet kontrollida ja proovida, kuid vastutab kauba väärtuse vähenemise eest, kui ta on seda käsitsenud rohkem, kui on vajalik kauba olemuse, omaduste ja toimimise kontrollimiseks.
Kui Sa ei ole kindel, kas ja kuidas oma ostu tagastada, võta meiega ühendust – aitame hea meelega.

